**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 36**

**din 28 martie 2024**

**privind aprobarea** **regulamentului de organizare și desfășurare a evaluării anuale a managementului la Muzeul ,,Arta Lemnului” Câmpulung Moldovenesc,**

**pentru perioada 01.01.2023 – 31.12.2023**

**Consiliul Local al municipiului Câmpulung Moldovenesc, întrunit în ședința ordinară din** 28 martie 2024;

Având în vedere:

 -Referatul de aprobare al primarului municipiului Câmpulung Moldovenesc, înregistrat la nr. 8646 din 11.03.2024;

 -Raportul de specialitate al Compartimentului resurse umane, înregistrat la nr. 8648 din 11.03.2024;

 -Raportul de specialitate al Compartimentului juridic, înregistrat la nr. 8649 din 11.03.2024;

 -Avizul Comisiei de specialitate a Consiliului Local;

 -Prevederile art. 36, art. 37 alin. (1) și art.38 din Ordonanța de urgență a Guvernului nr.189 din 25 noiembrie 2008 privind managementul instituțiilor publice de cultură, cu modificările și completările ulterioare;

 -Prevederile Anexei nr. 2 – Regulamentul – cadru de organizare și desfășurărare a evaluării managementului din Ordinul Ministrului Culturii nr.2799/2015 pentru aprobarea Regulamentului-cadru de organizare şi desfăşurare a concursului de proiecte de management, a Regulamentului-cadru de organizare şi desfăşurare a evaluării managementului, a modelului-cadru al caietului de obiective, a modelului-cadru al raportului de activitate, precum şi a modelului-cadru al contractului de management.

În temeiul art. 129 alin. (2) lit. a) și lit. d), alin. (7) lit.d) și art. 196 alin. (1) lit. a) din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare,

 **HOTĂRĂȘTE:**

**Art.1**.Se aprobă Regulamentul de organizare și desfășurare a evaluării anuale a managementului la Muzeul “Arta Lemnului” Câmpulung Moldovenesc, pentru perioada 01.01.2023 – 31.12.2023, conform Anexei care face parte integrantă din prezenta hotărâre.

**Art.2.**(1)Sedesemnează domnul Berențan Corneliu - Petru, reprezentant al Consiliului Local al municipiului Câmpulung Moldovenesc, în comisia de evaluare a managementului la Muzeul “Arta Lemnului” Câmpulung Moldovenesc.

 (2)Se desemnează domnul Sologiuc Teodor - Gheorghe, reprezentant al Consiliului Local al municipiului Câmpulung Moldovenesc, în comisia de soluționare a contestațiilor.

**Art.3.**Secretariatul comisiilor de concurs și de soluționare a contestațiilor va fi asiguratde către funcționari din cadrul aparatului de specialitate al primarului municipiului Câmpulung Moldovenesc.

**Art.4.**Numirea membrilor comisiei de evaluare, comisiei de soluționare a contestațiilor și a celor din secretariatul comisiilor se va face prin dispoziția primarului municipiului Câmpulung Moldovenesc.

**Art.5.**Primarul municipiului Câmpulung Moldovenesc, prin aparatul de specialitate va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,****Varvaroi Vasile - Lucian** |  | **Contrasemnează:****SECRETAR GENERAL****AL MUNICIPIULUI****Erhan Rodica** |